**Ministru kabineta noteikumu projekta "Grozījumi Ministru kabineta 2005.gada 6.decembra noteikumos Nr.916 "Noteikumi par kārtību, kādā tirgus uzraudzības iestādes informē Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, un kādā Patērētāju tiesību aizsardzības centrs saņemto informāciju nosūta Eiropas Komisijai un rīkojas ar informāciju, kas saņemta no Eiropas Komisijas"" sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Preču un pakalpojumu drošuma likuma 16.panta otrā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005.gada 6.decembra noteikumos Nr.916 „Noteikumi par kārtību, kādā tirgus uzraudzības iestādes informē Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, un kādā Patērētāju tiesību aizsardzības centrs saņemto informāciju nosūta Eiropas Komisijai un rīkojas ar informāciju, kas saņemta no Eiropas Komisijas” (turpmāk – Noteikumi) ir iekļautas normas, kas izriet no Eiropas Parlamenta un Padomes 2001.gada 3.decembra Direktīvas 2001/95/EK par produktu vispārēju drošumu. Tomēr Noteikumu punktos ir ietvertas vairākas atsauces uz Eiropas Savienības normatīvajiem aktiem, kuri šobrīd vairs nav spēkā un kuru vietā Eiropas Savienības līmenī ir pieņemti jauni normatīvie akti.Šobrīd spēkā esošie noteikumi nosaka, ka informācijas apmaiņa starp tirgus uzraudzības un kontroles iestādēm un Patērētāju tiesību aizsardzības centru kā Kontaktpunktu Latvijas Republikas teritorijā notiek Latvijas ātrās apmaiņas informācijas sistēmas LRAPEX (turpmāk – LRAPEX) ietvaros. Prasība dalībvalstīm noteikt Kopienas ātrās ziņošanas „RAPEX” kontrolpunktu izriet no *Komisijas lēmuma, ar ko nosaka pamatnostādnes Kopienas ātrās ziņošanas sistēmas “RAPEX”, kas izveidota saskaņā ar Direktīvas 2001/95/EK (Direktīva par produktu vispārēju drošību) 12. pantu, vadībai un paziņošanas procedūrai, kas izveidota saskaņā ar minētās direktīvas 11. Pantu (2010/15/ES)* 5.2.apakšpunkta. Tā kā LRAPEX pēc savas uzbūves dublē Eiropas Komisijas izveidoto RAPEX sistēmu, kas nodrošina ātru informācijas apmaiņu starp dalībvalstīm un Eiropas Komisiju par pasākumiem un rīcību, kas veikta attiecībā uz precēm, kas rada nopietnu risku patērētāju veselībai un drošībai, un tās uzturēšana ir neefektīva, jo tirgus uzraudzības un kontroles iestādes visu nepieciešamo informāciju iegūst no Eiropas Komisijas RAPEX sistēmas, tad ir nepieciešams LRAPEX sistēmu izslēgt no Noteikumiem. Ņemot vērā iepriekš minēto, ir izstrādāts Noteikumu grozījumu projekts, kurā paredzēts precizēt Noteikumos minētās atsauces uz Eiropas Savienības normatīvajiem aktiem, ņemot vērā, ka tie aizstāj iepriekšējos aktus, kā arī precizēt informācijas apmaiņu starp Patērētāju tiesību aizsardzības centru un tirgus uzraudzības un kontroles iestādēm Latvijā, svītrojot no Noteikumiem LRAPEX sistēmas izmantošanu. |
| 3. | Projekta izstrādē iesaistītās institūcijas | Noteikumu projekts izstrādāts sadarbībā ar Patērētāju tiesību aizsardzības centru, kā arī nosūtīts saskaņošanai pirms izsludināšanas Valsts sekretāru sanāksmē Veselības ministrijai, Labklājības ministrijai, Zemkopības ministrijai, Vides aizsardzības un reģionālās attīstības ministrijai, Iekšlietu ministrijai, Pārtikas un veterinārajam dienestam, Valsts ieņēmumu dienesta Muitas pārvaldei, Valsts ieņēmumu dienesta Akcīzes preču pārvaldei, Veselības inspekcijai, Nacionālajam veselības dienestam, Valsts augu aizsardzības dienestam, Valsts policijai, Valsts darba inspekcijai, Valsts vides dienestam, valsts sabiedrībai ar ierobežotu atbildību „Latvijas proves birojs”, valsts aģentūrai „Valsts tehniskās uzraudzības aģentūra”. No minētajām iestādēm iebildumi par Noteikumu projektu netika saņemti. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais regulējums attiecas uz tirgus uzraudzības un kontroles iestādēm un Patērētāju tiesību aizsardzības centru, kā arī uz iepriekš minēto iestāžu darbiniekiem, kuri ir atbildīgi par šīs informācijas nodrošināšanu RAPEX sistēmā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums, kas paredz izslēgt LRAPEX sistēmas izmantošanu, samazina tirgus uzraudzības un kontroles iestādēm un Patērētāju tiesību aizsardzības centram uzlikto administratīvo slogu, jo paralēli Eiropas Komisijas izveidotajai RAPEX sistēmai vairs nav nepieciešams ievadīt nepieciešamo informāciju LRAPEX sistēmā, bet darbu var veikt ievadot nepieciešamo informāciju Eiropas Komisijas izveidotajā RAPEX sistēmā.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Ekonomikas ministrijas mājas lapā www.em.gov.lv. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs, tirgus uzraudzības iestādes, kā arī muitas iestādes un Pārtikas un veterinārais dienests.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Ekonomikas ministrs V.Dombrovskis

Vīza: valsts sekretārs M.Lazdovskis

19.09.2014 15:35

739

D.Ločmele, 67013107

Dana.Locmele@em.gov.lv